Mikel

**Mikel** (ミケル, *Mikeru*) je bio vladar drevne anđeoske rase koja je živela na Zemlji pre mnogo vremena. Posle nekoliko desetina hilada godina, ponovo se rodio kako bi vratio svoju davno izgubljenu rasu u život i pokorio ljudski svet, u čemu je zaustavljen od strane sedam princeza sirena, Ava Redžine i Pantarase.

## Pozadina

Pre nego što su se ljudi pojavili na zemlji, Mikel je bio predvodnik drevnih, najmoćnijih bića na planeti u vreme kada je u svetu vladala harmonija. Ipak, kako je drevna rasa u međuvremenu izumrla i napustila ovaj svet, Mikel se zakleo da će, kada za to dođe vreme, promeniti poredak u svetu, i vratiti drevne u život. Nakon smrti, od Mikela je ostao samo fosil, u kojem je njegova duša bila zatočena milenijumima. Sve to vreme, njegov glasnik Fuku je čuvao fosil dok se ne bi našla osoba koja bi ga mogla oživeti.

Fosil je ostao netaknut desetinama hiljada godina, sve dok ga nije pronašao japanski paleontolog Amagi u ogromnoj santi leda tokom jedne od svojih ekspedicija na Antarktiku. Videvši dobru priliku, Fuku se obraća Amagiju nudeći mu da spasi život svoje ćerke Mikaru čije je zdravlje bilo jako loše, ako oživi Mikela, pod uslovom da se odrekne sopstvenog tela i dela njene duše. Vođen jedino željom da spasi ćerkin život, Amagi pristaje i stupa u pakt sa Fukuom i Mikelom i najverovatnije žrtvuje svoje telo kao ljušturu za Mikelovo oživljavanje iz fosilnog oblika. Od genetskog materijala koji je ostavio iza sebe i (najverovatnije) u Amagijevom telu, Mikel je ponovo rođen, iako, po svemu sudeći, bez sećanja na svoje pređašnje postojanje.

Ipak, poslednji korak potreban za Mikelovo uskrsnuće nije se odvijao kako treba. Naime, Fuku je obećao Amagiju da će Mikelova moć učiniti da Mikaru ozdravi; i njih dvoje je trebalo da se dopunjavaju. Međutim, Mikel je pokušavao da supostavi kontrolu nad Mikaru, zbog čega se njena DNK Pantarase neprestano opirala njegovoj volji. Sve ovo je dovelo do toga da se Mikaruino zdravlje nikad ne poboljša, kao i da Mikelovo telo bude podložno čestim fizičkim nestabilnostima i nesnosnim bolovima.

## Ličnost

Mikel je smatrao da su sirene, Pantarasa i drevni superiorna bića u odnosu na ljude zbog natprirodnih moći ali i zbog ljubavi prema Zemlji. Takođe, osećao je veliki prezir prema ljudskoj rasi zbog toga što su potisnuli drevne i "iskvarili" svet u koji je bio skladan i harmoničan. U nameri da povrati svoju rasu i pokori svet, pokazuje apsolutnu odlučnost, što se vidi iz njegove smelosti da se suprotstavi čak i sirenama i Pantarasi samo zato što podržavaju opstanak ljudi na planeti, i ako prethodno pokušava da nagovori sirene da mu se pridruže u ostvarenju njegovog cilja.

Osuđen na slabo i nestabilno telo, Mikel je proživljavao nesnošljive frustracije kad god bi osećao bolove, i upijao druga živa bića kako bi ih ublažio i dobio više snage.

Mikel je uspeo da prevari potresenu Mikaru da mu se pridruži i prepusti uz obećanje da će u njemu naći večni mir, samo da bi je upioi postao ceo, nakon čega je pokazao arogantan stav nazvavši bednicima svoje sledbenike koje je takođe upio tvrdivši da mu više nisu potrebne. Ipak, kasnije je otkriveno da je u duši duboko povređen i usamljen zbog činjenice da su svi oni koji su mu značili, morali da nestanu sa planete da bi napravili mesta za ljude. Štaviše, princeza Seira je primetila da je njegovo srce nežno i plemenito poput Lucijinog i srca drugih sirena. U samotnim trenucima, obično provodi vreme na vrhu svog dvorca, gde peva ili svira flautu. Međutim, sva ova osećanja bila su potisnuta u Mikelu dokle Amagi nije uništio fosil koji je držao njegov um u zatočeništvu ne dajući mu da odustane od sprovođenja misije.

Nakon što se to desi, Mikel je oslobođen i odlučuje da vraćanje drevnih nije vredno nevinih ljudskih života koji moraju biti žrtvovani za taj cilj. Nešto kasnije, udružena pesma sedam princeza sirena i Akve Redžine, uspeva da pročisti Mikelovo srce i ponovo u njemu rodi ljubav. Na samom kraju, zbog svega ovoga, shvata da je jedino ispravno rešenje da se pridruži svojoj rasi na onom svetu, svestan da ljubav koju su drevni osećali prema Zemlji idalje živi u sirenama, Pantarasi i ljudima.

## Izgled

Mikel je visoka, vitka osoba anđeoskog izgleda, obično okružen blještavom belom svetlošću.

Na leđima, ima dva, ili nakon upijanja Sestara crnih lepotica tri para dugih belih krila koje u perju sadrže fragmente Seirine duše u vidu malih narandžastih kuglica. Po upijanju Mikaru, ove kuglice nastavljaju da svetle još jače. Ima dugu svetlo zelenu kosu vezanu plavom mašnom na dnu, i duboke svetlo plave oči i sa dugačkim crnim trepavicama iznad njih.

Od odeće, nosi dugu belu haljinu u starogrčkom stilu, dok mu se ispod pojasa pruža plavi komad platno sa resama, vezan pomoću dve mašne u istoj boji ispod kukova sa obe strane. Oko struka, nosi zlatni pojas, dok na rukama u predelu ispod i iznad lakata nosi zlatne štitnike. Oko vrata, u predelu čela i na ušima nosi zlatne ukrase, dok na nogama ima sandale u rimskom stilu.

## Sposobnosti

Kao vladar drevne anđeoske rase, Mikel se smatra za jedno od najmoćnijih bića koje je ikada hodalo zemljom. U periodu sprovođenja svoje misije, ni jedna od sedam princeza sirena nije bila ni izbliza dovoljno moćna da mu se suprotstavi, a nakon upijanja Mikaru i svojih krilatih sledbenika, njegova snaga je narasla toliko da čak ni udružena moć sedam princeza i Pantarase nije bila dovoljna da ga porazi, sve dok se nije umešala Akva Redžina.

### Upijanje

Mikel poseduje moć da druga živa bića upije hvatajući ih svojim krilima, i tako prisvoji njihovu energiju i njihove duše. Ovu sposobnost Mikel je koristio kako bi ublažio bol ili ojačao svoje oslabljeno telo.

Viđeno je da Mikel može upiti i više bića od jednom, prvi put prilikom upijanja sestara crnih lepotica, a nešto kasnije i prilikom upijanja Arare, Lanue i Lejdi Bet. Međutim, ukoliko bi Mikelelovo telo bilo nestabilno u trenutku upijanja, ono bi bilo prekinuto, i Mikel bi se povukao iz bitke. Takođe, i Kaito je uspeo da prekine upijanje uz pomoć svoje moći Pantarase.

### Fosilni oblik

Poznato je da Mikel ima moć da svoje telo pretvori u fosil i u njemu boravi određeno vreme u stanju nalik hibernaciji. Dok je bio u ovom stanju, Mikel je patio, što znači da je sve vreme boravka u fosilu bio svestan. Ipak da bi Mikel bio oživljen, najverovatnije je da je potrebno dati živo telo kao ljušturu u koju bi se Mikelova duša uselila, što možemo pretpostaviti iz toga što je Fuku tražio Amagijevo telo za Mikelovo oživljavanje. Najzad, kada je oživljen, Mikel je i u novom telu zadržao svoju staru, poznatu formu.

Druga bitna funkcija ovog fosila bila je da suzbije Mikelovu volju da odustane od vraćanja drevnih, i stavi pod ključ deo njegovih sećanja, što vidimo iz činjenice da ni Mikel sam nije znao da je zapravo oživljen iz fosila, dok mu Amagi to nije rekao.

### Ostale moći

Tokom svog boravka na Zemlji, prikazano je da je Mikel dovoljno jak da izdrži sve pesme princeza sirena sem pesme "Ljubav ide dalje" koju je sedam princeza pevalo uz podršku Akva Redžine tokom njihove konačne bitke.

Takođe, ranije u toku borbe Mikel stvara nekoliko vilinskih stvorenja koje su sa par direktnih udara uspele da bace princeze sirene u stanje privremenog sna. Međutim, stvorenja su nešto kasnije lako dezintegrisana Lihtovim skiptrom Pantarase.

### Slabosti

Iako je bio gotovo nepobediv, Mikelovo telo je bilo slabo i vrlo nestabilno. Zbog toga mu je bila potrebna Mikaruina duša kako bi opstao u životu, ali s obzirom da mu se njena DNK Pantarase odupirala, Mikel je često osećao slabost i bolove, što bi ga neretko nateralo da napusti bitku ili prekine svoj napad.

Kako bi suzbio Mikelove bolove, Amagi mu je davao magijske "lekove" kako mi mu ublažio patnje. Međutim, oni nisu uspeli da mu pomognu, već su ga bacili u stanje nalik transu i dodatno ga oslabili, do mere da je morao da upije Šeše i Mimi kako bi ostao živ. Ipak, nakon što je upio Mikaru, njegovo telo je postalo "savršeno" i svi bolovi su nestali.

### Talenti

Prikazano je da Mikel ima izvanredan pevački glas. Njegova lična pesma u animeu je "Zagrljaj krila". Jednom prilikom, Lucija je primetila da se veliku tugu oseća u njegovom glasu. Takođe, Mikel ume i da svira flautu.